**Model de Contract de servicii**

 **nr. \_\_\_\_\_\_\_\_**

**Avand in vedere:**

* prevederile Legii nr. 98/2016 privind achizițiile publice, cu modificarile si completarile ulterioare;
* prevederile HG 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legii nr. 98/2016 privind achizițiile publice, cu modificarile si completarile ulterioare;
1. **Partile contractante:**

**MUNICIPIUL RAMNICU SARAT**, cu sediul in Ramnicu Sarat, str. Nicolae Balcescu, nr.1, Judetul Buzau, cod fiscal 2406871, cont trezorerie \_\_\_\_\_\_\_\_\_\_\_\_\_\_\_\_\_\_\_, telefon 0238561946, fax 0238561947, reprezentata legal prin primar - \_\_\_\_\_\_\_\_\_\_\_\_\_\_, in calitate de **achizitor**, pe de o parte,

şi

**S.C.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul \_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_\_\_, nr. \_\_\_\_, jud. \_\_\_\_\_\_\_\_\_\_\_\_\_\_\_\_, inregistrata la Registrul Comertului \_\_\_\_\_\_\_\_\_\_\_\_\_\_\_, sub nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, avand CUI \_\_\_\_\_\_\_\_\_\_\_\_\_\_\_\_\_\_\_, cod IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la Trezoreria \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentata legal de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, in calitate de **prestator**, pe de alta parte.

***2. Definiţii***

**2.1** - În prezentul contract următorii termeni vor fi interpretaţi astfel:

a) “**Părţile contractante”** sunt achizitorul și prestator aşa cum sunt acestea numite în prezentul contract.

b) „**Achizitor”** - este beneficiarul serviciilor în baza Contractului, precum şi succesorii legali ai acestuia. Achizitor are același înteles cu Autoritatea Contractantă/Entitatea Contractantă în înțelesul legislației achizițiilor.

c) **„Prestator”** - este persoana juridică/ fizică sau orice asociere de persoane juridice, legal constituită, responsabilă cu realizarea obiectului Contractului.

d) **„Contract”** - acordul de vointță cu titlu oneros, asimilat, potrivit legii, actului administrativ, încheiat în scris între unul sau mai mulți operatori economici, numit prestator și una ori mai multe autorități contractante, numit achizitor în vederea îndeplinirii integrale şi corespunzătoare a tuturor obligaţiilor sale asumate prin Contract;

e) **„Preţul Contractului”** - preţul plătibil Prestatorului de către Achizitor, în baza Contractului, pentru îndeplinirea integrală şi corespunzătoare a tuturor obligaţiilor sale asumate prin Contract;

f) ,,***forţa majoră****” -* un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g) “**Penalitate contractuală”** – despăgubirea stabilită în contractul de prestari servicii ca fiind plătibilă de către una din părţile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligaţiilor din contract(majorări de întârziere și/sau daune-interese);

h) ***,,zi***- zi calendaristică; „***an“*** - 365 zile.

***3. Aplicabilitate și interpretări***

3.1 Prezentul contract intră în vigoare de la data semnării lui de către ultima parte.

3.2 În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.3 Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

Termenele prevăzute în cuprinsul prezentului contract se calculează conform următoarelor reguli:

a) la calculul unui termen exprimat în zile, luni sau ani de la un anumit eveniment ori act sau acţiune, data la care se produce respectivul eveniment, act ori acţiune nu se ia în considerare;

b) cu aplicarea în mod corespunzător a dispoziţiilor lit. a) si d), termenul exprimat în zile începe să curgă la începutul primei ore a primei zile a termenului şi se încheie la expirarea ultimei ore a ultimei zile a termenului;

c) cu aplicarea în mod corespunzător a dispoziţiilor lit. a) si d), termenul exprimat în luni sau ani începe să curgă la începutul primei ore a primei zile a termenului şi se încheie la expirarea ultimei ore a zilei care reprezintă ziua din ultima lună sau an corespunzatoare zilei în care a început să curgă termenul; dacă, în cazul termenului exprimat în luni sau ani, în luna în care se încheie termenul nu există o zi corespunzătoare zilei în care a început să curgă termenul, termenul se încheie la expirarea ultimei ore a ultimei zile a lunii respective;

d) dacă ultima zi a unui termen exprimat în zile, luni sau ani este o zi de sărbătoare legală, duminică sau sâmbătă, termenul se încheie la expirarea ultimei ore a următoarei zile lucrătoare;

e) la calculul unui termen exprimat în zile lucrătoare se aplică în mod corespunzător dispoziţiile lit. a), b) si d), cu deosebirea că zilele nelucrătoare din cadrul termenului nu se iau în considerare.

***4. Obiectul contractului***

**4.1.** Obiectul Contractului îl reprezintă prestarea de ***“Servicii de paza”*** pentru asigurarea integritatii bunurilor si valorilor acestora, a persoanelor (salariatilor, vizitatorilor), precum si pentru prevenirea producerii unor evenimente deosebite (distrugeri de bunuri, altercatii intre persoane, incendii, avarii, explozii, etc.) la obiectivele aparţinând domeniului public/privat al Municipiului Râmnicu Sărat, enumerate mai jos:

|  |  |  |  |  |
| --- | --- | --- | --- | --- |
| **Nr. crt.** | **Obiectiv** | **Nr. Posturi** | **Ore zi** | **Ore noapte** |
| 1 | Dig Nord | 1 temporar / zi | 12 | 0 |
| 2 | Alecu Bagdat | 1 temporar / zi | 12 | 0 |
| 3 | Dig Sud | 1 temporar / zi | 12 | 0 |
| 4 | Anghel Saligny  | 1 temporar / zi | 12 | 0 |
| 5 | Slam Râmnic  | 1 temporar / zi | 12 | 0 |
| 6 | Bariera Focşani | 1 temporar / zi | 12 | 0 |
| 7 | Ştrand | 1 temporar / zi | 12 | 0 |
| 8 | Focşani nr. 21  | 1 permanent (24 h) | 16 | 8 |
| 9 | Focsani nr. 21 (P2) | 1 temporar / zi | 12 | 0 |
| 10 | Costieni nr. 106 (P2)  | 1 permanent / zi | 12 | 0 |
| 11 | Muzeul Municipal  | 1 permanent (24 h) | 16 | 8 |
| 12 | Costieni nr. 106 | 1 permanent (24 h) | 16 | 8 |
| 13 | Sediu Primarie ( 8 ore L-V) | 1 temporar /zi  | 8 | 0 |
| 14 | Sediu Primarie | 1 permanent (1/4) | 4 | 2 |

***5. Pretul contractului***

**5.1.** Pretul convenit pentru îndeplinirea contractului, platibil prestatorului de catre achizitor, este de \_\_\_\_\_\_\_\_\_\_\_\_\_\_\_\_, lei fara TVA, preț asumat de prestator prin Oferta financiară nr.\_\_\_\_\_\_\_\_\_\_\_:

* **\_\_\_\_\_\_\_\_\_\_\_ lei/**oră/zi **fără TVA**
* **\_\_\_\_\_\_\_\_\_\_\_ lei**/oră/noapte **fără TVA**

**5.2.** Calculul serviciilor de paza permanenta, 24 ore/zi, 7 zile pe săptămâna, se va efectua in baza **foii colective de prezenta**, aferente lunii respective.

***6. Modalitatea de plată***

**6.1.** Achizitorul are obligaţia de a efecua plata către prestator pentru îndeplinirea contractului în termen de **30 zile calendaristice** de la inregistrarea facturii la registratura institutiei, insotita de pontajului lunar pentru serviciul efectuat.

***7. Durata contractului***

**7.1** Prezentul contract intră în vigoare la data semnării lui de către ultima parte.

**7.2** Prestatorul se obligă să presteze serviciile stipulate la pct. 4, în termen de **12 luni**, de la emiterea de către Achizitor a Ordinului de începere a serviciilor de pază, cu posibilitatea prelungirii prin act adiţional, în condiţiile legii.

**7.3** Executarea contractului începe după constituirea garanţiei de bună execuţie şi după emiterea Ordinului de începere a prestării serviciilor de pază de către autoritatea contractantă.

***8. Documentele contractului***

**8.1**  Documentele contractului, parte integranta din acesta, sunt:

1. referatul de necesitate;
2. caietul de sarcini
3. propunerea tehnica si propunerea financiara;
4. certificat de înregistrare Oficiul Național al Registrului Comerțului seria
5. certificat constatator nr.;
6. certificat de atestare fiscală ANAF nr.
7. licență de funcționare eliberată de Inspectoratul General al Poliției Române pentru desfășurarea activității de pază și protecție, conform prevederilor Legii nr. 333/2003, cu modificările și completările ulterioare, iar licența să aibă valabilitate pe toată perioada contractului.
8. garantia de buna executie.
9. alte documente (dupa caz)

**8.2** Serviciile prestate în baza Contractului vor respecta standardele, normativele şi legislaţia în vigoare.

***9. Garantia de buna executie a contractului***

9.1 (1) Prestatorul are obligaţia de a constitui Garanţia de Bună Execuţie a contractului conform legii și prezentului contract pentru realizarea corespunzătoare a contractului.

(2) În cazul în care pe parcursul executării contractului, se suplimentează valoarea acestuia, Prestatorul are obligaţia de a completa garanţia de bună execuţie în corelaţie cu noua valoare a contractului de achiziţie publică.

(3) În situaţia executării garanţiei de bună execuţie, parţial sau total, Prestatorul are obligaţia de a reîntregii garanţia în cauză raportat la restul rămas de executat.

(4) Prestatorul se va asigura că garanţia de bună execuţie este valabilă şi în vigoare până la finalizarea serviciilor de către acesta şi remedierea/completarea documentaţiei ori de câte ori a intervenit această necesitate.

(5) Garanția de bună execuție, constituită conform prevederilor legale, devine anexă la contract.

9.2 (1) Cuantumul Garanţiei de Bună Execuţie a contractului de servicii reprezintă **5%** din valoarea contractului fără TVA şi se constituie în termen de 5 zile lucrătoare de la data semnării contractului de către ambele părţi. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului.

(2) Garanţia de bună execuţie se constituie prin:

a) virament bancar;

b) instrumente de garantare emise în condiţiile legii astfel:

* scrisori de garanţie emise de instituţii de credit bancare din România sau din alt stat;
* scrisori de garanţie emise de instituţii financiare nebancare din România sau din alt stat pentru achiziţiile de servicii a căror valoare estimată este mai mică sau egală cu 7.000.000 lei fără TVA;
* asigurări de garanţii emise:
	+ fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;
		- fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

c) depunerea la casierie a unor sume în numerar dacă valoarea este mai mică de 5.000 lei;

d) deschiderea la Trezoreria Statului a unui cont de disponibil distinct şi pus la dispoziţia Achizitorului.

Suma iniţială care se va depune de către Prestator în contul de disponibil distinct astfel deschis nu trebuie să fie mai mică de 0,5% din Preţul Contractului fără TVA. Pe parcursul îndeplinirii contractului de achiziţie publică, autoritatea contractantă urmează să alimenteze contul de disponibil prin reținere din suma datorată şi cuvenită contractului până la concurenta sumei stabilite drept garanţie de bună execuţie în contractul de achiziţie publică.

(3) Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii contractului de achiziţie publică, în limita prejudiciului creat, în cazul în care contractantul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia atât contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, contractantul are obligaţia de a reîntregii garanţia în cauză raportat la restul rămas de executat.

(4) Autoritatea contractantă are obligaţia de a elibera/restitui garanţia de bună execuţie conform prevederilor legale în vigoare, în materie de achiziţii publice.

***10. Obligaţiile principale ale prestatorului***

**10.1** Prestatorul are obligaţia de a presta, in conditiile legislatiei romane, serviciile prevăzute în Contract cu profesionalismul şi promptitudinea cuvenite angajamentului asumat.

**10.2** Prestatorul se obliga sa presteze serviciile prevazute la cap.4

**10.3** Prestatorul are obligatia de a pastra confidentialitatea informatiilor si a datelor colectate cu ocazia indeplinirii obiectului contractului.

**10.4** Prestatorul este pe deplin responsabil pentru serviciile prestate, pe toata perioada de derulare a contractului.

**10.5** Prestatorul se obliga sa despagubeasca achizitorul împotriva oricaror:

**i)** reclamatii si actiuni în justitie, ce rezulta din încalcarea unor drepturi de proprietate intelectuala (brevete, nume, marci înregistrate etc.), legate de echipamentele, materialele, instalatiile sau utilajele folosite pentru sau în legatura cu serviciile prestate;

**ii)** daune-interese, costuri, taxe si cheltuieli de orice natura, aferente, cu exceptia situatiei în care o astfel de încalcare rezulta din respectarea temei de proiectare întocmite de catre achizitor.

**10.6** Prestatorul este pe deplin responsabil pentru executia serviciilor în conformitate cu termenul de prestare convenit. Totodata, este raspunzator atât de siguranta tuturor operatiunilor si metodelor de prestare utilizate, cât si de calificarea personalului folosit pe toata durata contractului.

**10.7** Prestatorul are obligatia:

a) acordare de sprijin in întocmirea planului/planurilor de pază care sa cuprindă și avizarea de către poliție.

b) asigurarea personalului de pază cu atestat, dotat conform planului/planurilor de pază și in conformitate cu programul solìcitat de benefìciar;

c) cunoașterea punctelor critice ale dispozitivului de pază;

d) intervenția in cazuri de necesitate, cu echipe specializate, in cel mai scurt timp și informarea dacă este cazul a organelor competente (poliție, salvare, pompieri, etc),

e) controlul posturilor de pază în mod planificat și inopinat, cu persoană nominalizată, prestatorul se obligă să se asigure ca personalul de pază este prezent la obiectiv, îşi exercită in mod activ obligațìa de pază și supraveghere și își respectă toate obligațiile in condițiile și la termenele stabilite prin contract, executând controale de zi și de noapte (unde este cazul) asupra modului in care personalul propriu își execută serviciul și va lua măsuri imediate de remediere a neajunsurilor constatate;

f) prestatorul va lua măsuri împotriva prepuşilor săi pentru orice fapte sau omisiuni de natură să influențeze negativ îndeplinirea atribuțiilor agențiłor de pază. Prestatorul garantează că nici un agent de pază nu va părăsi postul și că nu se va afla sub influența alcoolului sau stupefiantelor pe durata serviciului şi nici nu va aduce și/sau avea băuturi alcoolice asupra luì sau in post;

g) părăsirea repetată de către agenții de pază a posturilor pe timput servìcìuluì de pază sau nerespectarea interdicțiilor privind băuturile alcoolice şi stupefiantele, precum și încălcarea repetată a consemnelor particutare și generate constitute încălcare gravă a obligațiilor contractuate de către prestator și îndreptățește beneficiarul la denunțarea unilaterală și imediată a contractului incheiat, cu condiția demonstrării de către benefìciar a faptelor reclamate.

h) prestatorul se obligă să permită controlul reprezentanților desemnați ai beneficiarului asupra modului in care își desfășoară activitatea de pază în baza delegației de control semnată de conducătorul Autorității contractante. De asemenea, prestatorul se obligă să nu aducă prejudicii spațiìlor și echipamentelor primite in folosință pentru agenții de pază.

i) reglementarea accesului selectiv in incinte, pentru persoane, va fi dispusa pe parcursul derulãrii contractului, in concordanta cu documentele specifice serviciului de paza.

j) întocmirea unui registru de evidenta cu intrări/ieşiri persoane si mijloace de transport.

k) respectarea condițiilor impuse de legislația în vigoare privind paza obiectivelor, protecția muncii, prevenirea și stingerea incendiilor precum și protecția mediului;

l) respectarea regulamentului de ordine interioară a Primariei Municipiului Ramnicu Sarat cât șt a altor dispoziții date de conducătorul acesteia.

m) prestatorul răspunde pentru orice pagubă pe care o produce ca urmare a prestării necorespunzătoare a serviciului și nerespectarea consemnelor postului. Evaluarea pagubelor se va face de către prestator şi beneficiar prin reprezentații lor legałi.

n) instruirea personalului de pază revine prestatorului precum și răspunderea care rezultă din nerespectarea prevederilor legale;

o) suportarea sancțiunilor aplicate pentru culpa proprie, in urma controalelor organelor abilitate;

p) prestatorul va suporta contravaloarea eventualelor sustrageri sau degradări ale bunurilor beneficiarului produse din cauza neîndeplìniri orì îndeplinirii defectuoase a obligațiilor agenților de securitate, stabilite in urma cercetárilor organelor de poliție.

r) garantarea păstrarii secretului profesional privitor la datele legate de activitatea beneficiarului;

s) la sfârșitul programului de lucru, agentul de pază care a efectuat serviciul de pază raportează evenimentele petrecute in timpul serviciului, dispeceratului societății de pază. Prestatorul va prezenta o informare centralizată a evenimentelor din obiectiv reprezentantuluì numit al beneficiarului, in vederea eliminării vulnerabilităților in protecția fïzică a securității obiectivelor.

***11. Obligaţiile principale ale achizitorului***

**11.1** Achizitorul se obliga sa plateasca pretul serviciilor catre prestator in termen de 30 zile

 calendaristice de la inregistrarea facturii la registratura institutiei. Facturile vor fi întocmite până pe data de 10 ale lunii următoare prestării serviciilor și însoțite la plată de următoarele documente:

 - foaie colectivă de prezență întocmitä de prestator pentru orele prestate/obiectiv in luna

precedentă, vizată de conducătorul obìectivului.

 - centralizator care să cuprindă numărul de ore prestate, vizat obligatoriu de catre persoana desemnată de Autoritatea contractantă, să urmărească derularea contractului de servicii de pază.

**11.2** Achizitorul se obliga sa puna la dispozitia prestatorului orice documente si/sau informatii pe care acesta le considera necesare îndeplinirii contractului.

***12. Sancţiuni pentru neîndeplinirea culpabilă a obligaţiilor***

**12.1** În cazul în care, din vina sa exclusivă, prestatorul nu reuşeşte să-şi îndeplinească obligaţiile asumate prin contract, atunci achizitorul are dreptul de a deduce din pretul contractului, dobânda legală penalizatoare prevăzută la art. 3, alin. 2^1 din Ordonanţa nr. 13/2011 privind dobânda legală remuneratorie și penalizatorare pentru obligații bănești, precum și pentru reglementarea unor măsuri financiar-fiscale în domeniul bancar, până la îndeplinirea efectivă a obligaţiilor.

**12.2** În cazul în care achizitorul, din vina sa exclusivă, nu onorează facturile în termenul convenit, atunci prestatorul are dreptul de a solicita plata dobânzii legale penalizatoare, aplicată la valoarea plăţii neefectuate, în conformitate cu prevederilor art. 8 din Legea nr. 72/2013 privind măsurile pentru combaterea întârzierii în executarea obligaţiilorde plată a unor sume de bani rezultând din contracte încheiate între profesionişti şi între aceştia şi autorităţile contractante coroborat cu prevederile art. 3, alin. 2^1 din Ordonanţa nr. 13/2011 privind dobânda legală remuneratorie şi penalizatorare pentru obligaţii băneşti, precum şi pentru reglementarea unor măsuri financiar-fiscale în domeniul bancar.

**12.3** În situaţia în care prestatorul nu îşi îndeplineşte la termen sau corespunzător obligaţiile contractuale, se consideră că acesta produce implicit prejudicii grave autorităţii contractante, iar acesta din urmă are dreptul de a-l exclude în cazul participării la alte proceduri organizate în viitor pentru atribuirea altor contracte de achiziţie publică.

***13. Începere, întârzieri***

**13.1** (1) Prestatorul are obligaţia de a începe prestarea serviciilor după transmiterea de către achizitor a ordinului de începere a prestării serviciilor de pază.

(2) Cu excepţia cazului de fortă majoră, o întarziere în îndeplinirea Contractului, dă dreptul Achizitorului de a solicita penalităţi Prestatorului potrivit prevederilor art. 12.1.

***14. Încetarea si rezilierea contractului***

**14.1** Prezentul contract încetează în următoarele situații :

a) prin executarea de către ambele părți a tuturor obligațiilor ce le revin conform prezentului contract și legislației aplicabile, inclusive ajungerea la termen;

b) prin acordul părților consemnat în scris;

c) prin reziliere, în cazul în care una din părți nu își execută sau execută necorespunzător obligațiile contractuale.

**14.2** În situația rezilierii, totale/parțiale din cauza neexecutării/executării parțiale de către Prestator a obligațiilor contractuale, acesta va datora achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.

**14.3** În situația in care executarea parțiala a obligațiilor contractuale face imposibila realizarea obiectului contractului în integralitatea sa, chiar daca a fost recepționata o parte din contract conform dispozițiilor legale, Prestatorul va datora achizitorului daune-interese cu titlu de clauză penală în cuantum egal cu întreaga valoare a obligațiilor contractuale stabilite prin contract.

**14.4** Rezilierea prezentului contract nu va avea niciun efect asupra obligațiilor deja scadente între părțile contractante.

**14.5** Părțile sunt de drept în întârziere prin simplul fapt al nerespectării clauzelor prezentului contract.

**14.6** Achizitorul își rezervă dreptul de a denunța unilateral contractul de prestare, în cel mult 15 zile de la apariția unor circumstanțe care nu au putut fi prevăzute la data încheierii contractului, sub condiția notificării Prestatorului cu cel puțin 3 zile înainte de momentul denuntarii.

**14.7** Fără a aduce atingere dispozițiilor dreptului comun privind încetarea contractului sau dreptului achizitorului de a solicita constatarea nulității absolute acestuia în conformitate cu dispozițiile dreptului comun, achizitorul are dreptul de a denunța unilateral contractul în perioada de valabilitate a acestuia în una dintre următoarele situații:

a) Prestatorul se află, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit legislatiei achizitiilor;

b) contractul nu ar fi trebuit să fie atribuit Prestatorului având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene;

c) în cazul modificării contractului în alte condiții decât cele prevăzute de prevederile legale în vigoare.

**14.8** Achizitorul poate proceda la rezilierea unilaterală a contractului, fară efectuarea vreunei alte formalităţi şi fără intervenţia instanţei de judecată, în situaţia în care Prestatorul subcontractează sau cesionează cu încălcarea prevederilor legislației în vigoare, drepturile şi obligaţiile sale.

**14.9** Contractul înceteaza de drept, fără notificare şi fără intervenţia instanţei de judecată, în situaţia în care prestatorul nu constituie garanţia de bună execuţie în conformitate cu prevederile legale.

***15 Cesiunea***

**15.1** Este permisă cesiunea drepturilor şi obligaţiilor născute din acest contract, numai cu acordul prealabil scris al Autorităţii contractante şi în condiţiile Legii nr. 98/2016.

**15.2** Prestatorul are obligația de a nu transfera total sau parțial obligațiile asumate prin contract, decât în cazuri excepționale și numai după ce a obținut în prealabil acordul scris al beneficiarului.

**15.3** Cesiunea nu va exonera prestatorul de nici o responsabilitate privind garanția sau orice alte obligații asumate prin contract.

**15.4** Orice drept sau obligaţie cesionat/ă de către contractant fără o autorizare prealabilă scrisă din partea Autorităţii contractante nu este executoriu împotriva Autorităţii contractante**.**

***16. Amendamente***

**16.1** Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, în cazul apariției unor circumstanțe care nu au putut fi prevăzute la data încheierii contractului, numai in conformitate cu clauzele specifice de modificare a contractului, prevazute in legislatia privind achizitiile publice.

**16.2** Prețul contractului, se ajustează în funcție de modificările actelor normative incidente în materie (salariului minim garantat în plată).

**16.3** În cazul solicitării de către Autoritatea contractantă a unui număr de agenți de pază pentru o perioadă scurtă de timp (intervenție la cerere), plata se va efectua la același preț care este prevăzut în contract, pe baza facturii emise de prestator.

***17. Forţa majoră***

**17.1** Forţa majoră este constatată de o autoritate competentă.

**17.2** Forţa majoră exonerează părţile contractante de îndeplinirea obligaţiilor asumate prin prezentul

Contract, pe toată perioada în care acţionează.

**17.3** Îndeplinirea Contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**17.4** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie, în vederea limitării consecinţelor sau prejudiciilor produse celeilalte pãrţi.

**17.5** Dacă forţa majoră acţionează sau se estimează că va acţiona o perioadă mai mare de 15 zile, oricare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

***18. Soluţionarea litigiilor***

**18.1** Achizitorul şi Prestatorul vor face toate eforturile pentru a rezolva pe cale amiabilă orice neînţelegere sau dispută care se poate ivi între ei, în cadrul sau în legătură cu îndeplinirea Contractului.

**18.2** Dacă, după 15 zile de la începerea acestor tratative, achizitorul și prestatorul nu reușesc să rezolve în mod amiabil o divergentă contractuală, fiecare poate solicita ca disputa să se soluționeze de către instanțele judecătorești din Romania.

***19. Limba care guvernează contractul***

**19.1** Limba care guvernează contractul este limba română.

**19.2** Rapoartele și alte documente solicitate se vor redacta în limba română.

***20. Comunicări***

**20.1** (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

 (2) Orice document scris trebuie înregistrat atât în momentul transmiterii cât şi în momentul primirii.

**20.2** Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***21. Clauze speciale***

**21.1** Achizitorul are dreptul să refuze plata în cazurile în care:

a) prestatorul a realizat acțiuni necontractate, necomandate sau efectuate după sau înaintea termenului contractual fără acceptul achizitorului;

b) serviciile puse în operă au calitate necorespunzătoare.

**21.2** Părțile înțeleg să acționeze cu bună credință pentru respectarea drepturilor celuilalt care decurg din acest contract și să ia toate măsurile pentru a asigura realizarea lui.

***22. Clauze finale***

**22.1** Contractul va fi interpretat conform legilor din Romania.

**22.2** Prezentul contract se completează de drept cu orice clauze imperative impuse de Legea 98/2016 şi legislaţia complementară, acestea devenind obligatorii pentru părţi.

**22.3** Prezentul contract este însoțit de anexa – ”Acordul privind prelucrarea datelor cu caracter personal” – parte integrantă din contract.

Partile au înteles să încheie astăzi, \_\_\_\_\_\_\_\_\_\_\_\_\_, prezentul contract în 2 (două) exemplare originale, ambele cu valoare juridică egală, câte unul pentru fiecare parte contractantă.

|  |  |
| --- | --- |
| **Achizitor,** | **Prestator,** |
| **Municipiul Ramnicu Sarat** |  |